text: [{"text_idx": "#000010", "text": "Fri\u0301sk inniluft og betri v\u00e6lvera\nHitapumpa og luftskiftisskipan i\u0301 eini heildarloysn"}, {"text_idx": "#000011", "text": "Fri\u0301sk inniluft og betri v\u00e6lvera"}, {"text_idx": "#000012", "text": "Hitapumpa og luftskiftisskipan i\u0301 eini heildarloysn"}, {"text_idx": "#000014", "text": "Teirra Danfoss jar\u00f0hitaskipanin er r\u00e6ttiliga serst\u00f8k a\u0301 tann ha\u0301tt, at jar\u00f0hitaslangurnar eru grivnar ni\u00f0ur i\u0301 j\u00f8r\u00f0ina kring hu\u0301sini. T\u00e6r flestu jar\u00f0hitaskipaninar i\u0301 F\u00f8royum ny\u0301ta hinvegin eitt borihol."}, {"text_idx": "#000015", "text": "A\u0301 Sandoynni eru go\u0301\u00f0ar umst\u00f8\u00f0ur til sli\u0301kar orkuloysnir, har ein kann grava dju\u0301pt og st\u00f8rri \u00f8ki eru dy\u0301rka\u00f0 lendi."}, {"text_idx": "#000016", "text": "Jar\u00f0hitaslangurnar til hesa orkuskipanina eru grivnar ni\u00f0ur a\u0301 lei\u00f0 1 metur a\u0301 einum stykki, i\u00f0 hoyrir til hu\u0301sini. Veskan i\u0301 jar\u00f0hitaslangunum dregur si\u0301\u00f0ani hitan u\u0301r j\u00f8r\u00f0ini."}, {"text_idx": "#000017", "text": "Til hesa jar\u00f0hitaskipanina ver\u00f0ur to\u0301 sami innipartur ny\u0301ttur sum til t\u00e6r hitapumpur, i\u00f0 hava eitt borihol i\u0301 klettin. Jar\u00f0hitapumpur eru ti\u0301 r\u00e6ttiliga fj\u00f8lbroyttar, vi\u00f0 ta\u00f0 at orka kann dragast u\u0301r lendinum, einum boriholi ella u\u0301r sjo\u0301num."}, {"text_idx": "#000018", "text": "Ro\u0301lant Vidtfeldt, i\u00f0 er r\u00f8rleggjari su\u00f0uri a\u0301 Sandi, hevur tiki\u00f0 s\u00e6r av \u00f8llum r\u00f8rarbei\u00f0inum i\u0301 samband vi\u00f0 uppsetan av hitapumpuni. Poul Klementsen, sum eigur hu\u0301sini og jar\u00f0arstykki, hevur to\u0301 veri\u00f0 vi\u00f0 til at lagt jar\u00f0hitaslanguna i\u0301 j\u00f8r\u00f0ina. Starvsfo\u0301lk fra\u0301 KROSSTEIN hava si\u0301\u00f0ani syrgt fyri a\u0301fylling og sett hitapumpuna i\u0301 gongd."}, {"text_idx": "#000019", "text": "I\u0301 hu\u0301sunum heima a\u0301 Sandi er ein go\u0301lvhitaskipan fra\u0301 Danfoss, i\u00f0 arbei\u00f0ir saman vi\u00f0 jar\u00f0hitapumpuni. Hetta merkir, at go\u0301lvhitaskipanin f\u00e6r sent bo\u00f0 til hitapumpuna um t\u00f8rvin a\u0301 hita i\u0301 hu\u0301sinum. Hitapumpan f\u00e6r ti\u0301 arbeitt uppaftur betur, so at gagnny\u0301tslan gerst hin besta."}, {"text_idx": "#000020", "text": "Go\u0301lvhiti er sum heild ein betri ha\u0301ttur at upphita hu\u0301sini, ta\u0301 i\u00f0 ein hevur hitapumpu, ti\u0301 at ta\u0301 gerst fremleypshitin l\u00e6gri. Ein l\u00e6gri framleypshiti ger at hitapumpan arbei\u00f0ir minni og harvi\u00f0 gerst nyttustigi\u00f0 h\u00e6gri. Nyttustigi\u00f0, eisini kalla\u00f0 COP, i\u00f0 er ein stytting fyri \u2018coefficient of performance\u2019, fortelur naka\u00f0 um hvussu no\u0301gva orku hitapumpan f\u00e6r gagnny\u0301tt. Hevur ein hitapumpa eitt nyttustig a\u0301 4, so f\u00e6r ein 4 kW av hitaorku vi\u00f0 at ny\u0301ta 1 kW av el-orku."}, {"text_idx": "#000021", "text": "Umframt hava So\u0301ley og Poul Klementsen eisini eitt modul til hitapumpuna, i\u00f0 ger ta\u00f0 m\u00f8guligt hja\u0301 teimum at eyglei\u00f0a og sty\u0301ra hitapumpuni vi\u00f0 einari app a\u0301 si\u0301nari snildfon. Hetta er o\u0301gvuliga praktiskt, um ein er burturstaddur i\u0301 longri ti\u0301\u00f0."}, {"text_idx": "#000022", "text": "Sett teg i\u0301 samband vi\u00f0 okkara ra\u0301\u00f0gevaratoymi og fa\u0301 eitt o\u0301bindandi tilbo\u00f0."}, {"text_idx": "#000023", "text": "Um tu\u0301 ynskir eina jar\u00f0hitaloysn fra\u0301 okkum, so hja\u0301lpa vit i\u0301 allari tilgongdini:"}, {"text_idx": "#000024", "text": "Vit a\u0301seta st\u00f8dd a\u0301 hitapumpu og dju\u0301pd a\u0301 jar\u00f0hitaholi\u00f0.\nVit veglei\u00f0a vi\u00f0vi\u0301kjandi umso\u0301kn til kommunu um sta\u00f0seting av jar\u00f0hitaholi.\nVit fa\u0301a brunnborara til at bora jar\u00f0hitahol.\nVit syrgja fyri uppsetan av jar\u00f0hitaskipanina og uppstarti.\nVit gera eitt a\u0301rligt eftirlit, sum tryggjar langti\u0301\u00f0arvir\u00f0i a\u0301 ti\u0301ni hitapumpu.\nVit veita 5-a\u0301ra garanti til tey, i\u00f0 hava vi\u00f0li\u0301kahaldsavtalu."}]